36. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 141 της 9/22 Απρ. 1992 (ΦΕΚ Α΄ 69) Σύσταση Υπηρεσίας Εντελλομένων Εξόδων στο Κεντρικό Ταμείο Γεωργίας, Κτηνοτροφίας και Δασών (Κ.Τ.Γ.Κ.Δ.) Έχοντας υπόψη: 1.Τις διατάξεις του άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). 2.Το άρθρ. 14 του Ν.Δ. 496/74 «περί Λογιστικού των νομικών Προσώπων Δημοσίου Δικαίου (Α΄ 204). 3.Το Π.Δ. 284/88 «Οργανισμός Υπουργείου Οικονομικών (Α΄ 128), όπως τροποποιήθηκε με το Π.Δ. 79/90 (Α΄ 37). 4.Την 742/1991 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Οικονομικών και Γεωργίας, αποφασίζουμε: Άρθρ.1.-Στο Κεντρικό Ταμείο Γεωργίας, Κτηνοτροφίας και Δασών συνιστάται Υπηρεσία Εντελλομένων Εξόδων (Υ.Ε.Ε.), η οποία αποτελεί οργανική μονάδα της Γενικής Διεύθυνσης Γενικού Λογιστηρίου του Κράτους του Υπουργείου Οικονομικών. Άρθρ.2.-Η συνιστωμένη Υπηρεσία διαρθρούται σε επίπεδο Τμήματος. Η σύνθεση σε προσωπικό της Υπηρεσίας αυτής ορίζεται ως εξής: Μία (1) θέση προσωπικού του Κλάδου ΠΕ Δημοσιονομικών, μία (1) θέση προσωπικού του κλάδου ΤΕ Δημοσιονομικών και μία (1) θέση προσωπικού του κλάδου ΔΕ Δημοσιονομικών. Άρθρ.3.-Για τη στελέχωση της Υ.Ε.Ε. στο Κεντρικό Ταμείο Γεωργίας, Κτηνοτροφίας και Δασών συνιστώνται οι κατωτέρω θέσεις κατά κλάδο οι οποίες προστίθενται στις υπάρχουσες οργανικές θέσεις των αντιστοίχων κλάδων του Γενικού Λογιστηρίου του Κράτους του Υπουργείου Οικονομικών. α)Κλάδος ΠΕ Δημοσιονομικών:μία (1) β)Κλάδος ΤΕ Δημοσιονομικών:μία (1) γ)Κλάδος ΔΕ Δημοσιονομικών:μία (1) Άρθρ.4.Η Υπηρεσία Εντελλομένων Εξόδων στο Ταμείο Γεωργίας, Κτηνοτροφίας και Δασών, έχει τις αρμοδιότητες που αναφέρονται στο άρθρ. 66 του Π.Δ. 284/1988 «Οργανισμός του Υπουργείου Οικονομικών» (Α΄ 128), όσον αφορά τις δαπάνες του Ταμείου αυτού. Άρθρ.5.-1.Η Υ.Ε.Ε. που συνιστάται με το παρόν Π.Δ., προστίθεται στις Υπηρεσίες που συγκροτούν το Γενικό Λογιστήριο του Κράτους και υπάγεται στην Κεντρική Υπηρεσία του Υπουργείου Οικονομικών (αρ. 1 και 151 του Π.Δ. 284/88) και άρθρ. 22 του Π.Δ. 79/90. 2.Της ανωτέρω Υπηρεσίας προΐσταται υπάλληλος των κλάδων Δημοσιονομικών, ΠΕ ή ΤΕ ή ΔΕ κατηγορίας ή των αντιστοίχων προσωρινών κλάδων. Άρθρ.6.-Η ισχύς των διατάξεων του παρόντος Προεδρικού Δ/τος αρχίζει από την 1η του μεθεπόμενου μήνα από τη δημοσίευσή του στην Εφημερίδα της Κυβέρνησης. Για τον τρόπο διαχείρισης των Ταμείων Γεωργίας, Κτηνοτροφίας και Δασών μέχρι τη λήξη του Οικον. έτους 1995 βλ. Π.Δ. 285/77 Αυγ. 1995 (ΦΕΚ Α 160), τόμ. 3 σελ. 52,666. 